CELEX: 62009TJ0475
Language: el
Date: 2011-06-28
Title: Απόφαση του Γενικού Δικαστηρίου (δεύτερο τμήμα) της 28ης Ιουνίου  2011. # ATB Norte, SL κατά Γραφείον εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ). # Κοινοτικό σήμα - Διαδικασία ανακοπής - Αίτηση καταχωρίσεως εικονιστικού κοινοτικού σήματος BRICO CENTER - Προγενέστερα εικονιστικά κοινοτικά σήματα ATB CENTROS DE BRICOLAGE Brico Centro και CENTROS DE BRICOLAGE BricoCentro - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β΄, του κανονισμού (ΕΚ) 207/2009. # Υπόθεση T-475/09.

Απόφαση του Γενικού Δικαστηρίου (δεύτερο τμήμα) της 28ης Ιουνίου 2011 – ATB Norte κατά ΓΕΕΑ – Bricocenter Italia (BRICO CENTER)
      (Υπόθεση T-475/09)
      «Κοινοτικό σήμα – Διαδικασία ανακοπής – Αίτηση καταχωρίσεως εικονιστικού κοινοτικού σήματος BRICO CENTER – Προγενέστερα εικονιστικά κοινοτικά σήματα ATB CENTROS DE BRICOLAGE Brico Centro και CENTROS DE BRICOLAGE BricoCentro – Σχετικός λόγος απαραδέκτου – Κίνδυνος συγχύσεως – Άρθρο 8, παράγραφος 1, στοιχείο β΄, του κανονισμού (ΕΚ) 207/2009»
      Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια
         προϊόντα ή υπηρεσίες – Κίνδυνος συγχύσεως με το προγενέστερο σήμα (Κανονισμός 207/2009 του Συμβουλίου, άρθρο 8 § 1, στοιχείο β΄) (βλ. σκέψεις 25,
         33-34, 57, 66-67)
      
      Αντικείμενο
      
         
               Προσφυγή κατά της αποφάσεως του τετάρτου τμήματος προσφυγών του ΓΕΕΑ της 24ης Σεπτεμβρίου 2009 (υπόθεση R 500/2008-4), σχετικά
                  με διαδικασία ανακοπής μεταξύ της ATB Norte, SL και της Bricocenter Italia Srl.
               
            Στοιχεία σχετικά με την υπόθεση
      
               Αιτούσα την καταχώριση του κοινοτικού σήματος: 
            
            
               Bricocenter Italia Srl
            
         
               Σήμα προς καταχώριση: 
            
            
               Εικονιστικό σήμα BRICO CENTER για υπηρεσίες της κλάσεως 35 – Αίτηση καταχωρίσεως αριθ. 4934212
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου: 
            
            
               ATB Norte, SL
            
         
               Αντιταχθέν σήμα ή σημείο:
            
            
               Κοινοτικά εικονιστικά σήματα που περιέχουν λεκτικά στοιχεία ATB CENTROS EL BRICOLAGE Brico Centro (989046) και CENTROS EL
                  BRICOLAGE BricoCentro (3262623), για υπηρεσίες των κλάσεων 35, 37 και 39 
               
            
         
               Απόφαση του τμήματος ανακοπών:
            
            
               Αποδοχή της ανακοπής 
            
         
               Απόφαση του τμήματος προσφυγών:
            
            
               Ακύρωση της προσβαλλομένης αποφάσεως και απόρριψη της ανακοπής στο σύνολό της
            
         
      Διατακτικό
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Ακυρώνει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά
                     σήματα, σχέδια και υποδείγματα) (ΓΕΕΑ) της 24ης Σεπτεμβρίου 2009 (υπόθεση R 500/2008-4), καθόσον έκανε δεκτή την προσφυγή
                     που άσκησε η Bricocenter Italia Srl ενώπιον του τμήματος προσφυγών σχετικά με τις υπηρεσίες «διαφήμισης», «διαχείρισης επιχειρήσεων»
                     και «εμπορικής διοίκησης», τις οποίες αφορούσε η αίτηση καταχώρισης κοινοτικού σήματος.
                  
               
            
         
                  2)
               
               
                  
               
               
                  	Απορρίπτει την προσφυγή κατά τα λοιπά.
               
            
         
                  3)
               
               
                  
               
               
                  	Οι ATB Norte, SL, Bricocenter Italia και το ΓΕΕΑ φέρουν τα δικαστικά έξοδα στα οποία υποβλήθηκαν κατά την ενώπιον του Γενικού
                     Δικαστηρίου διαδικασία.